“Narkologik kasalliklarga chalingan shaxslarning huquqlarini himoya qilish tizimi takomillashtirilishi munosabati bilan O‘zbekiston Respublikasining ayrim qonun hujjatlariga qo‘shimcha va o‘zgartishlar kiritish haqida”gi O‘zbekiston Respublikasi Qonu

O‘zbekiston Respublikasi Oliy Majlisining Qonunchilik palatasi tomonidan 2021-yil 10-avgustda qabul qilingan “Narkologik kasalliklarga chalingan shaxslarning huquqlarini himoya qilish tizimi takomillashtirilishi munosabati bilan O‘zbekiston Respublikasining ayrim qonun hujjatlariga qo‘shimcha va o‘zgartishlar kiritish haqida”gi O‘zbekiston Respublikasi Qonuni 2021-yil 21-oktabrda O‘zbekiston Respublikasi Oliy Majlisining Senati tomonidan rad etilganligini e’tiborga olib, O‘zbekiston Respublikasi Oliy Majlisining Qonunchilik palatasi qaror qiladi:
 1. “Narkologik kasalliklarga chalingan shaxslarning huquqlarini himoya qilish tizimi takomillashtirilishi munosabati bilan O‘zbekiston Respublikasining ayrim qonun hujjatlariga qo‘shimcha va o‘zgartishlar kiritish haqida”gi O‘zbekiston Respublikasi Qonuni bo‘yicha kelishmovchiliklarni bartaraf etish uchun O‘zbekiston Respublikasi Oliy Majlisi Senatining taklifiga ko‘ra kelishuv komissiyasi tuzilsin.
 2. Qonunchilik palatasi deputatlari Inomjon Sattarkulovich Kudratov, Gulrux Anvarovna Agzamova va Dilmurod Maxmudovich Ismailov O‘zbekiston Respublikasi Oliy Majlisining Qonunchilik palatasidan mazkur komissiya tarkibiga saylansin.
 3. Mazkur Qonun muhokamasi jarayonida bildirilgan mulohazalarning tuzatishlar tarzida ta’riflab berish taklifi bilan O‘zbekiston Respublikasi Oliy Majlisining Senatiga murojaat etilsin.
 4. Kelishuv tartib-taomillarida ishtirok etish uchun O‘zbekiston Respublikasi Oliy sudining vakili taklif etilsin.
 5. Ushbu Qaror O‘zbekiston Respublikasi Oliy Majlisining Senatiga va O‘zbekiston Respublikasi Oliy sudiga yuborilsin.
 6. Ushbu Qaror qabul qilingan kundan e’tiboran kuchga kiradi.